ཞང་ཞུང་སྙན་བརྒྱུད་ཀྱི་བླ་མ་བརྒྱུད་པའི་རྣམ་ཐར་ནི་བྲུ་རྒྱལ་བ་གཡུང་དྲུང་དང་སྤ་བསྟན་རྒྱལ་བཟང་པོ་གཉིས་ཀྱིས་ཕྱོགས་བསྒྲིགས་མཛད་པར་གྲགས་མོད་ཀྱང་།ཁོང་གཉིས་ཀྱིས་གསར་དུ་བརྩམས་པར་མ་ཡིན་ཏེ།དེ་ནི་བླ་མས་རང་གི་སློབ་མ་དག་ལ་དབང་སྐུར།རྒྱུད་བཤད།གདམས་ངག་རྣམས་གནང་ཚར་བ་དང་།སློབ་མ་ཚོས་རང་གི་བླ་མའི་རྣམ་ཐར་དེ་བརྒྱུད་པའི་བླ་མའི་རྣམ་ཐར་དང་བརྒྱུད་པའི་གསོལ་འདེབས་ཀྱི་གྲས་སུ་བཞག་སྲོལ་ཡོད་པས།ཞང་ཞུང་སྙན་རྒྱུད་ཀྱི་བརྒྱུད་པའི་བླ་མའི་རྣམ་ཐར་ཡང་དེ་ལྟར་གྲུབ་པ་རེད།